**FAKULTET SPORTA I TJELESNOG ODGOJA**

**UNIVERZITETA U SARAJEVU**

**Ul. Patriotske lige 41, Sarajevo**

**website:** [**http://www.fasto.unsa.ba/**](http://www.fasto.unsa.ba/)

Na osnovu Saglasnosti Rektora Univerziteta u Sarajevu za prijem u radni odnos lica koja nisu birana u akademsko/naučno istraživačko zvanje, broj:0101-5315/20 od 27.05.2020. godine, Saglasnosti Vlade Kantona Sarajevo za popunjavanje upražnjenih radnih mjesta, broj:02-04-27713-30/20 od 29.07.2020. godine i Odluke dekana Fakulteta, broj: 01-2879/20 od 21.09.2020. godine, r a s p i s u j e s e:

**JAVNI OGLAS/KONKURS**

**za prijem u radni odnos na Fakultetu sporta i tjelesnog odgoja Univerziteta u Sarajevu na neodređeno vrijeme**

1. Stručni saradnik – bibliotekar - izvršilaca 1, puno radno vrijeme (neodređeno vrijeme)

2. Stručni saradnik za računovodstvo i finansije - izvršilaca 1, puno radno vrijeme (neodređeno vrijeme)

3. Referent za obavljanje poslova domara i upravljanja energetskim sistemima - izvršilaca 1, puno radno vrijeme (neodređeno vrijeme)

4. Pomoćni radnik – higijeničar - izvršilaca 3, puno radno vrijeme (neodređeno vrijeme)

5. Pomoćni radnik - izvršilaca 1, puno radno vrijeme (neodređeno vrijeme)

6. Stručni saradnik za sport i rekreaciju - izvršilaca 1, puno radno vrijeme (neodređeno vrijeme)

7. Viši referent za administrativno-tehničke poslove - 1 izvršilac, puno radno vrijeme (neodređeno vrijeme)

***Opis poslova:***

1. Stručni saradnik – bibliotekar: Obavlja stručne i administratvno-tehničke poslove iz djelokruga rada podorganizacione jedinice Biblioteke Fakulteta i druge poslove utvrđene aktima poslodavca.

2. Stručni saradnik za računovodstvo i finansije: Obavlja stručne i administratvno-tehničke poslove iz djelokruga rada Službe za računovodstvo i finansije Fakulteta i druge poslove utvrđene aktima poslodavca.

3. Referent za obavljanje poslova domara i upravljanja energetskim sistemima: Obavlja poslove domara i upravljanja energetskim sistemima Fakulteta i druge poslove utvrđene aktima poslodavca.

4. Pomoćni radnik – higijeničar: Obavlja poslove čišćenja i održavanja higijene na Fakultetu i druge poslove utvrđene aktima poslodavca.

5. Pomoćni radnik: Obavlja poslove poslove održavanja, sitne popravke i fizičke poslove prenosa inventara i druge poslove utvrđene aktima poslodavca.

6. Stručni saradnik za sport i rekreaciju:Obavlja stručne poslove iz oblasti sporta i rekreacije i druge poslove utvrđene aktima poslodavca.

7. Viši referent za administrativno-tehničke poslove:Obavlja administrativno –tehničke poslove iz djelokruga rada Službe za pravne poslove i druge poslove utvrđene aktima poslodavca.

***Pripadajuća osnovna neto plaća***: u skladu sa Kolektivnim ugovorom za djelatnost visokog obrazovanja i nauke na Univerzitetu u Sarajevu.

***Mjesto rada:*** Fakultet sporta i tjelesnog odgoja Univerziteta u Sarajevu, ul. Patriotske lige 41, Sarajevo.

***Radno vrijeme:*** 40 sati sedmično (puno radno vrijeme).

***Uslovi:*** Pored općih uslova utvrđenih Zakonom o radu („Službene novine FBiH“, broj: 22/16 i 89/18), kandidati trebaju ispunjavati i sljedeće posebne uslove i to za:

Poziciju 1:

-VSS/180-240 ECTS, završen filozofski fakultet, komparativna književnost i bibliotekarstvo, poznavnanje engleskog jezika, poznavanje rada na računaru, radno iskustvo u trajanju od 1 godine na istim ili sličnim poslovima.

Poziciju 2:

- VSS/180-240 ECTS, završen ekonomski fakultet, poznavanje engleskog jezika, poznavanje rada na računaru, radno iskustvo u trajanju od 1 godine na istim ili sličnim poslovima.

Poziciju 3:

-SSS/ III stepen odgovarajućeg usmjerenja VKV, KV, položen ispit za kotlovničara i osposobljenost za protivpožarnu zaštitu.

Pozicije 4 i 5:

-NSS/OŠ.

Poziciju 6:

-VSS/180-240 ECTS, završen fakultet sporta i tjelesnog odgoja -opšti smjer, poznavanje engleskog jezika, poznavanje rada na računaru, radno iskustvo u trajanju od 1 godine na istim ili sličnim poslovima.

Poziciju 7:

- SSS/IV stepen, završena gimnazija ili srednja poslovno-komercijalna škola-smjer za poslovno-pravne tehničare i poznavanje rada na računaru.

Uz svojeručno potpisanu Prijavu sa naznakom radnog mjesta za koje se prijavljuju, uz obavezno navođenje priložene dokumentacije, kandidati su obavezni dostaviti (original ili ovjerene kopije):

* Biografija/životopis;
* Diploma o stečenoj visokoj stručnoj spremi i dodatka diplome (nostrifikovane/priznate diplome ako su iste stečene van BiH ili u nekoj drugoj državi nakon 06.04.1992. godine) za pozicije pod rednim brojem 1., 2., i 6.;
* Svjedočanstvo o završenoj srednjoj stručnoj spremi za pozicije pod rednim brojem 3.i 7.
* Izvod iz matične knjige rođenih;
* Uvjerenje o državljanstvu (ne starije od 6 mjeseci);
* Dokaz o poznavanju engleskog jezika za pozicije pod rednim brojem 1., 2. i 6.
* Dokaz o poznavanju rada na računaru za pozicije pod rednim brojem 1.,2.,6. i 7.
* Dokaz o radnom iskustvu na istim ili sličnim poslovima za pozicije pod rednim brojem 1., 2. i 6.
* Certifikat o položenom ispitu za kotlovničare za poziciju pod rednim brojem 3.
* Certifikat o osposobljenosti za protivpožarnu zaštitu za poziciju pod rednim brojem 3.

**Prednost pri zapošljavanju**: Prilikom zapošljavanja potrebno je dati prednost kandidatima koji po posebnom zakonu imaju prioritet u zapošljavanju, odnosno kandidatima iz kategorije lica utvrđenih Uredbom o jedinstvenim kriterijima i pravilima zapošljavanja branilaca i članova njihovih porodica u instutucijama u Kantonu Sarajevo, Gradu Sarajevo i općinama u Kantonu Sarajevo (“Službene novine Kantona Sarajevo”, broj: 37/20). Pripadnost branilačkoj populaciji kandidati dokazuju odgovarajućim dokumentima (potvrda, rješenje i sl./orginal ili ovjerena kopija) propisanim navedenom Uredbom, a koje prilažu prilikom prijave na javni oglas.

**Napomena: Javni oglas/konkurs ostaje otvoren 10 dana od dana objavljivanja.** Prijave na javni oglas/konkurs sa naznakom „NE OTVARAJ – PRIJAVA NA JAVNI OGLAS ZA PRIJEM U RADNI ODNOS“ uz obaveznu naznaku radnog mjesta na koje se kandidat prijavljuje, slati u zatvorenoj koverti na adresu Fakultet sporta i tjelesnog odgoja Univerziteta u Sarajevu, ulica Patriotske lige 41, 71 000 Sarajevo putem pošte - preporučeno ili direktno na Protokol, u periodu od 09-15 sati. Informacije se mogu dobiti na telefon: 033/211-537. Nepotpune, neblagovremene i neuredne prijave, prijave kandidata koji ne ispunjavaju uslove javnog oglasa/konkursa kao i prijave koje sadrže neovjerene kopije tražene dokumentacije neće se uzeti u razmatranje.